ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση υπερωριακής απογευματινής, νυχτερινής, κατά τις Κυριακές και εξαιρέσιμες εργασίας
για το μόνιμο, το με σχέση εργασίας Ιδιωτικού Δικαίου Αορίστου Χρόνου και το με σχέση εργασίας
Ιδιωτικού Δικαίου Ορισμένου Χρόνου προσωπικό
του Δήμου Ζίτσας, έτους 2024.
Υπερωρίες τακτικού προσωπικού για το διάστημα
από τη δημοσίευση στην Εφημερίδα της Κυβερνήσεως έως 30-06-2024.
ΑΠΟΦΑΣΕΙΣ
Αριθμ. απόφ. 26
Έγκριση υπερωριακής απογευματινής, νυχτερινής, κατά τις Κυριακές και εξαιρέσιμες εργασίας
για το μόνιμο, το με σχέση εργασίας Ιδιωτικού Δικαίου Αορίστου Χρόνου και το με σχέση εργασί-
ας Ιδιωτικού Δικαίου Ορισμένου Χρόνου προσωπικό του Δήμου Ζίτσας, έτους 2024.
Ο ΔΗΜΑΡΧΟΣ ΖΙΤΣΑΣ
Έχοντας υπόψη:
1. Το άρθρο 20 του Κεφαλαίου Β’ του ν. 4354/2015
(Α’ 176).
2. Το άρθρο 58 του ν. 3852/2010 (Α’ 87).
3. Τα άρθρα 36, 48, 49 και 176 του ν. 3584/2007 (Α’ 143).
4. Το άρθρο 79 του ν. 3463/2006 (Α’ 114).
5. Το άρθρο 12 του ν. 2503/1997 (Α’ 107).
6. Τον Οργανισμό Εσωτερικής Υπηρεσίας του Δήμου
Ζίτσας (Β’ 4112/2020).
7. Την υπ’ αρ. οικ.2/1015/05-01-2016 εγκύκλιο του Γενικού Λογιστηρίου του Κράτους.
8.
Τις
υπ’
αρ.
783/14642/05-10-2020,
83/1732/09-02-2022, 281/4908/13-04-2022 604/10457/
28-07-2022,
606/10535/29-07-2022,
683/11646/
23-08-2022,
990/16489/10-11-2022,
1010/16821/
15-11-2022 αποφάσεις σχετικά με την τοποθέτηση προσωπικού του Δήμου Ζίτσας, σε Διευθύνσεις και Τμήματα.
9.
Τις
υπ’
αρ.
98/2019,
302/15-05-2020,
13199/11-09-2020,
13406/16-09-2020,
14643/
05-10-2020, 434/18-05-2021, 160/08-03-2022, 1197/
27-11-2023 αποφάσεις του Δημάρχου περί τοποθέτησης
Διευθυντών και Προϊσταμένων στις οργανικές μονάδες
του Δήμου Ζίτσας.
10. Την υπ’ αρ. 60882/27-12-2023 απόφαση της Αποκεντρωμένης Διοίκησης Ηπείρου-Δυτικής Μακεδονί-
ας «Καθιέρωση διαφορετικής λειτουργίας Υπηρεσιών
του Δήμου Ζίτσας Νομού Ιωαννίνων, για το έτος 2024»
(Β’ 7661).
11. Το γεγονός ότι εντός του έτους 2024 απαιτείται
το προσωπικό του Δήμου Ζίτσας να απασχοληθεί υπερωριακά και πέραν του κανονικού ωραρίου εργασίας
για την αντιμετώπιση εποχικών, εκτάκτων ή επειγουσών
υπηρεσιακών αναγκών απογευματινές ώρες, νυχτερινές
ώρες και τις Κυριακές και εξαιρέσιμες ημέρες.
12. Tο γεγονός ότι:
Α) Στο αυτοτελές Τμήμα Προγραμματισμού, Οργάνωσης και Πληροφορικής υπηρετούν μόνιμοι υπάλληλοι και
συγκεκριμένα: 2 ΠΕ, 1 ΤΕ, 1 ΔΕ και στο οποίο θα παρασχεθεί υπερωριακή εργασία για να καλυφθεί η αντιμετώπιση
εποχικών, έκτακτων ή επειγουσών αναγκών, οι οποίες
δύνανται να προκύψουν και συγκεκριμένα ο έλεγχος και
συντήρηση δικτύων πληροφορικής και Η/Υ του Δήμου
καθώς και των Δημοτικών Ενοτήτων, η σύνταξη επιχειρησιακού Προγράμματος Δήμου και Ετήσιου Προγράμμα-
τος Δράσης, η τεχνική Υποστήριξη για Προγραμματισμό
Συγχρηματοδοτούμενων έργων και προγραμματικών
συμβάσεων και διαχείριση συγχρηματοδοτούμενων
έργων, η σύνταξη Τεχνικών Δελτίων Έργων/Υποέργων
για έργα που παράγουν έσοδα.
Β) Στο Αυτοτελές Τμήμα Τοπικής Οικονομικής Ανάπτυξης υπηρετούν μόνιμοι υπάλληλοι και συγκεκριμέ-
να: 1 ΠΕ, 2 ΤΕ και στο οποίο θα παρασχεθεί υπερωριακή εργασία για να καλυφθεί η αντιμετώπιση εποχικών,
έκτακτων ή επειγουσών αναγκών οι οποίες δύναται να
προκύψουν που αφορούν τη διαχείριση ανεπιτήρητων
και αδέσποτων ζώων, τον έλεγχο καταστημάτων υγειονομικού ενδιαφέροντος και τη διοργάνωση της ετήσιας
εμποροπανήγυρης.
Γ) Στο Αυτοτελές Τμήμα Κοινωνικής Προστασίας, Παιδείας και Πολιτισμού υπηρετούν μόνιμοι υπάλληλοι:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 397
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 397/22.01.2024
3 ΠΕ, 11 ΤΕ, 3 ΔΕ, 8 ΥΕ, υπάλληλοι Ι.Δ.Α.Χ.:1 ΠΕ,1 ΤΕ, 4 ΥΕ,
υπάλληλοι Ι.Δ.Ο.Χ.: 7 ΠΕ, 5 ΤΕ, 6 ΔΕ, 3 ΥΕ και στο οποίο
θα παρασχεθεί υπερωριακή εργασία για να καλυφθεί η
αντιμετώπιση εποχικών, έκτακτων ή επειγουσών αναγκών
οι οποίες δύναται να προκύψουν λόγω κοινωνικών δράσεων και ερευνών, διοργάνωσης ημερίδων, εκδηλώσεων,
φεστιβάλ, συναυλιών κ.ά., εξυπηρέτησης ατόμων τρίτης
ηλικίας (παροχή νοσηλευτικής φροντίδας, οικιακής βοήθειας και ψυχολογικής υποστήριξης) και για λόγους δη-
μόσιας υγείας.
Δ) Στη Διεύθυνση Διοικητικών Υπηρεσιών υπηρετούν
υπάλληλοι μόνιμοι και Ι.Δ.Ο.Χ. και συγκεκριμένα: 1 ΠΕ
(μόνιμος), 1 ΥΕ (μόνιμη), 1 ΥΕ (Ι.Δ.Α.Χ.).
Στο Τμήμα Υποστήριξης Πολιτικών Οργάνων του Δήμου, υπηρετούντες μόνιμοι υπάλληλοι: 2 ΔΕ, υπάλληλοι
Ι.Δ.Α.Χ.: 1 ΔΕ.
Στο Τμήμα Δημοτικής Κατάστασης, υπηρετούντες
μόνιμοι υπάλληλοι: 1 ΤΕ, 1 ΔΕ Στο Ληξιαρχείο, υπηρετούντες μόνιμοι υπάλληλοι: 2 ΤΕ, 3 ΔΕ.
Στο Τμήμα Ανθρώπινου Δυναμικού και Διοικητικής
Μέριμνας, υπηρετούντες μόνιμοι υπάλληλοι: 1 ΔΕ, 1 ΠΕ.
Στο Τμήμα ΚΕΠ υπηρετούντες μόνιμοι υπάλληλοι: 5 ΠΕ,
2 ΔΕ και στα οποία θα παρασχεθεί υπερωριακή εργασία
για να καλυφθεί η αντιμετώπιση εποχικών, έκτακτων ή
επειγουσών αναγκών οι οποίες δύνανται να προκύψουν
και συγκεκριμένα η πρόσθετη απασχόληση από τους
Ληξιάρχους του Δήμου, προετοιμασία λόγω των επικείμενων ευρωεκλογών (μεταδημοτεύσεις - ετεροδη-
μότες, αναθεώρηση εκλογικών καταλόγων), η τήρηση
πρακτικών συνεδριάσεων του Δημοτικού Συμβουλίου,
της Δημοτικής Επιτροπής, καθώς και η γραμματειακή
εξυπηρέτηση των Δημοτικών Κοινοτήτων του Δήμου
και η τήρηση πρακτικών κατά τις συνεδριάσεις τους,
η ενημέρωση μητρώου μισθοδοτούμενων Ελληνικού
Δημοσίου, οι υπηρεσιακές μεταβολές των υπαλλήλων,
οι προκηρύξεις πλήρωσης θέσεων προσωπικού, λόγω
φόρτου εργασίας που προκαλείται από τις καταργήσεις
των νομικών προσώπων του Δήμου, μεταφοράς των
σκοπών του στον Δήμο και υλοποίησής τους από τις
υπηρεσίες του Δήμου, επιπρόσθετες εργασίες για την
τροποποίηση του Οργανισμού Εσωτερικής Υπηρεσίας,
η συγκέντρωση και καταγραφή των τίτλων κτήσεως των
ακινήτων του Δήμου, στην οποία περιλαμβάνεται και η
σχολική περιουσία για την οποία πρέπει να εκδοθεί σειρά
διαπιστωτικών πράξεων.
Ε) Στη Διεύθυνση Οικονομικών Υπηρεσιών υπηρετούν
μόνιμοι υπάλληλοι και συγκεκριμένα: 1 ΤΕ.
Στο Τμήμα Προϋπολογισμού και Λογιστηρίου, υπηρετούντες μόνιμοι υπάλληλοι: 1 ΠΕ, 1 ΤΕ, 2 ΔΕ.
Στο Τμήμα Προμηθειών, υπηρετούντες μόνιμοι υπάλληλοι: 2 ΠΕ, 1 ΔΕ, 1 ΤΕ.
Στο Τμήμα Εσόδων και Περιουσίας υπηρετούντες μόνιμοι υπάλληλοι: 2 ΠΕ.
Στο Τμήμα Ταμείου, υπηρετούντες μόνιμοι υπάλληλοι: 2ΤΕ, 2 ΔΕ και στα οποία θα παρασχεθεί υπερωρια-
κή εργασία για να καλυφθεί η αντιμετώπιση εποχικών,
έκτακτων ή επειγουσών αναγκών οι οποίες δύνανται να
προκύψουν και συγκεκριμένα η σύνταξη του ετήσιου
απολογισμού, ισολογισμού και οικονομικών καταστάσεων, η είσπραξη εσόδων του Δήμου, εξόφληση χρημα-
τικών ενταλμάτων, η έκδοση Χρηματικών ενταλμάτων,
έκδοση βεβαιώσεων ΤΑΠ και άλλων τελών, αποστολή
στο Ελεγκτικό συνέδριο και εφαρμογή του Διπλογραφικού, οι ενέργειες ένταξης και αποστολής αρχείων στην
Ενιαία Αρχή Πληρωμών, η καταγραφή των απoθεμάτων
στα δημοτικά κτίρια, η καταγραφή των πάγιων περιουσιακών στοιχείων του Δήμου και των νομικών προσώπων
που καταργήθηκαν, η ενημέρωση στοιχείων αναλυτικών
περιοδικών δηλώσεων (Α.Π.Δ.) υπαλλήλων, απασχόληση
που θα προκύψει από διενέργεια τυχόν διαχειριστικών
ελέγχων από το Υπουργείο Εθνικής Οικονομίας και Οικονομικών ή από το Ελεγκτικό Συνέδριο.
ΣΤ) Στη Διεύθυνση Τεχνικών Υπηρεσιών, Πολεοδομίας
και Περιβάλλοντος, υπηρετούν μόνιμοι υπάλληλοι και
συγκεκριμέναι: 1 ΠΕ.
Στο Τμήμα Τεχνικών Έργων, υπηρετούντες μόνιμοι
υπάλληλοι: 6 ΠΕ, 2 ΤΕ, 1 ΥΕ, υπάλληλοι Ι.Δ.Α.Χ.: 1 ΥΕ.
Στο Τμήμα Ηλεκτρομηχανολογικών Έργων και Συγκοινωνιών της Διεύθυνσης Τεχνικών Υπηρεσιών, Πο-
λεοδομίας και Περιβάλλοντος, υπηρετούντες μόνιμοι
υπάλληλοι: 1 ΤΕ, 2 ΔΕ, υπάλληλοι Ι.Δ.Ο.Χ.: 2 ΔΕ.
Στο Τμήμα Καθαριότητας -Ανακύκλωσης, και Διαχείρισης και Συντήρησης Οχημάτων και Μηχανημάτων,
υπηρετούντες μόνιμοι υπάλληλοι, υπάλληλοι Ι.Δ.Α.Χ. και
υπάλληλοι Ι.Δ.Ο.Χ.: 5 ΔΕ (μόνιμοι), 1 ΔΕ (Ι.Δ.Ο.Χ.), 7 ΥΕ
(μόνιμοι), 2 ΥΕ (Ι.Δ.Α.Χ.), 1 ΥΕ (Ι.Δ.Ο.Χ.).
Στο Τμήμα Ύδρευσης - Αποχέτευσης υπηρετούντες
μόνιμοι υπάλληλοι και υπάλληλοι Ι.Δ.Α.Χ.: 2 ΔΕ (μόνιμοι), 1 ΔΕ (Ι.Δ.Α.Χ.) και 1 ΔΕ (Ι.Δ.Ο.Χ.) και θα παρασχεθεί
υπερωριακή εργασία για να καλυφθεί η αντιμετώπιση
εποχικών, έκτακτων ή επειγουσών αναγκών, και συγκεκριμένα η φύλαξη των εγκαταστάσεων του Δήμου, η
αποκομιδή των απορριμμάτων και η συνεχής λειτουργία
της Υπηρεσίας Καθαριότητας, η συντήρηση όλων των
κτιρίων και εγκαταστάσεων του Δήμου, καθώς και των
σχολικών κτιρίων, η κάλυψη εποχιακών αναγκών, όπως
η άμεση αποκατάσταση και επισκευή των οδοστρωμάτων, η οποία επιβάλλεται να γίνεται κατά τους θερινούς
μήνες, διανοίξεις οδών και αποκαταστάσεις βλαβών στα
δημοτικά δίκτυα, ο έλεγχος και η συντήρηση πεζοδρομίων καθώς και της οριζόντιας και κατακόρυφης σήμανσης
του οδικού δικτύου, η αντιμετώπιση προβλημάτων που
δημιουργούνται από ακραία φυσικά φαινόμενα, θεομηνίες, φυσικές καταστροφές και έκτακτα γεγονότα, το
κλάδεμα των υψηλών δένδρων, αποκομιδή κλαδιών από
τις κλαδεύσεις, ανάγκες αρδεύσεων των πάρκων κατά
τους καλοκαιρινούς μήνες, η συντήρηση του πρασίνου
και καθαρισμός χώρων πρασίνου, η αποκατάσταση βλαβών στα δίκτυα ηλεκτροφωτισμού, παροχές ρεύματος,
τοποθετήσεις και συντήρηση εορταστικού διακόσμου,
η επισκευή, συντήρηση και καλή λειτουργία των υδραυλικών έργων ύδρευσης, αποχέτευσης ακαθάρτων και
όμβριων και των εγκαταστάσεων επεξεργασίας πόσιμου και ακαθάρτου νερού (γεωτρήσεις, δίκτυο ύδρευ-
σης, υδατοδεξαμενές, δίκτυο αποχέτευσης, βιολογικός
καθαρισμός κ.λπ.), ο σχεδιασμός, μελέτη κατασκευή,
δικτύων ύδρευσης και αποχέτευσης του Δήμου και
των αντίστοιχων εγκαταστάσεων επεξεργασίας νερού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 397/22.01.2024
και αποβλήτων, καταγραφή των καταναλώσεων νερού
στους υδρομετρητές, η μελέτη, εκτέλεση και συντήρηση
των κάθε είδους τεχνικών έργων του Δήμου (συγκοινωνιακά έργα, κτιριακά έργα, έργα διαμόρφωσης, διαρ-
ρύθμισης και εξωραϊσμού των κοινοχρήστων χώρων,
υδραυλικά και εγγειοβελτιωτικά έργα), η επίβλεψη εκτέλεσης των έργων που εκτελούνται με αυτεπιστασία, η
μέριμνα για τις διαδικασίες παραλαβής των έργων που
εκτελούνται από τρίτους, η εκτέλεση της παραλαβής
από τις επιτροπές των πάσης φύσεως προμηθειών του
Δήμου, η διαχείριση κοιμητηρίων, οι αρμοδιότητες πολιτικής προστασίας, οι αρμοδιότητες σε θέματα συγκοι-
νωνιών και κυκλοφορίας, οι αρμοδιότητες σε θέματα
εγκαταστάσεων και αδειοδοτήσεων, η καταγραφή των
απoθεμάτων στα δημοτικά κτίρια και η καταγραφή των
πάγιων περιουσιακών στοιχείων του Δήμου, η επισκευή
και συντήρηση οχημάτων.
13. Το γεγονός ότι οι υπάλληλοι των Δήμων ορίζονται
μέλη επιτροπών διενέργειας ηλεκτρονικών διαγωνισμών,
που πολλές φορές απαιτούν εργασία πέραν του ωραρίου, βάσει των διατάξεων του ν. 4412/2016.
14. Το γεγονός ότι η δαπάνη που θα προκληθεί από τις
διατάξεις της παρούσας απόφασης θα βαρύνει τον προϋπολογισμό του Δήμου, οικονομικού έτους 2024 στους κάτωθι
αναφερόμενους κωδικούς αριθμούς εξόδων, όπως προκύπτει από την υπ’ αρ. 20061/2023 βεβαίωση πιστώσεων της
Διεύθυνσης Οικονομικών Υπηρεσιών του Δήμου Ζίτσας:
K.A.E.10.6012.001
«Αμοιβή
Ληξιάρχου»
ποσό
7.900,00 €
Κ.Α.Ε. 10-6012.002 Αποζημίωση για υπερωριακή εργασία ποσό 2.260,00 € Κ.Α.Ε. 10-6012.003 «Αμοιβή πρα-
κτικογράφου» ποσό 1.250,00 €
Κ.Α.Ε. 15-6012 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 1.500,00 €
Κ.Α.Ε. 15-6022 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 400,00 €
K.A.E. 20-6012 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 3.000,00 €
Κ.Α.Ε. 20-6022 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 500,00 €
Κ.Α.Ε. 20-6042 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές πόσο 500,00 €
Κ.Α.Ε. 25-6012 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 1.750,00 €
Κ.Α.Ε. 25-6022 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 900,00 €
Κ.Α.Ε. 25-6042 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 600,00 €
K.A.E. 30-6012 Αποζημίωση υπερωριακής εργασίας και
για εξαιρέσιμες ημέρες και νυκτερινές ώρες και λοιπές
πρόσθετες αμοιβές ποσό 1.800,00 €
K.A.E. 61.6012.001 Υπερωριακή απασχόληση προσωπικού για τις ανάγκες του έργου CULTURAL LANDS, ΔΗ-
ΜΟΣ ΖΙΤΣΑΣ, GR-AL 2014-20, ποσό 2.600,00 €
K.A.E. 64.6012.001 Υπερωριακή απασχόληση προσωπικού για τις ανάγκες του έργου WINCOME ΔΗΜΟΣ
ΖΙΤΣΑΣ, GR-AL 2014-2020, ποσό 1.550,00 €
K.A.E. 64.6012.002 Υπερωριακή απασχόληση προσωπικού για τις ανάγκες του έργου «ΑGRIFARΜ»_INTERREG
V - A GREECE - ITALY 2014-2020_MIS 5003657, ποσό
4.000,00 €
K.A.E. 64.6012.003 Υπερωριακή απασχόληση προσωπικού για τις ανάγκες του έργου «Community - led
Local Development of Cultural Tourism in Greece and
ALbania» πρόγραμμα INTERREG IPA II ΕΛΛΑΔΑ ΑΛΒΑΝΙΑ
2014-2020, ποσό 12.000,00 €, αποφασίζουμε:
1. Εγκρίνουμε την υπερωριακή απογευματινή, νυχτερινή, τις Κυριακές και εξαιρέσιμες απασχόληση για το χρο-
νικό διάστημα έως 31-12-2024, με τις προϋποθέσεις που
ορίζουν οι διατάξεις του άρθρου 20 του Κεφαλαίου Β’
του ν. 4354/2015 (Α’ 176), για το Μόνιμο, με σχέση εργασίας Ιδιωτικού Δικαίου Αορίστου Χρόνου και με σχέση
εργασίας Ιδιωτικού Δικαίου Ορισμένου Χρόνου (έως τη
λήξη της σύμβασής του) προσωπικό του Δήμου Ζίτσας
και συγκεκριμένα για 33 υπαλλήλους κατηγορίας ΠΕ, 31
υπαλλήλους κατηγορίας ΤΕ, 39 υπαλλήλους κατηγορίας
ΔΕ και 29 υπαλλήλους κατηγορίας ΥΕ.
Οι ώρες απογευματινής υπερωριακής εργασίας ανά
υπάλληλο δεν μπορούν να υπερβαίνουν τις εκατόν είκοσι (120) ανά υπάλληλο ανά εξάμηνο.
Οι ώρες υπερωριακής εργασίας κατά τις νυχτερινές
ώρες ή κατά τις Κυριακές και εξαιρέσιμες ημέρες, για
υπαλλήλους που ανήκουν σε υπηρεσίες που λειτουργούν, βάσει νόμου είτε όλες τις ημέρες του μήνα είτε σε
δωδεκάωρη ή εικοσιτετράωρη βάση, δεν μπορούν να
υπερβαίνουν τις ενενήντα έξι (96) ώρες για τις νυκτερινές
και τις ενενήντα έξι (96) ώρες για τις Κυριακές και εξαιρέσιμες ημέρες, ανά υπάλληλο. Για το προσωπικό που
ανήκει σε υπηρεσίες καθαριότητας, οι οποίες λειτουργούν, βάσει νόμου σε εικοσιτετράωρη βάση, οι ως άνω
ώρες δεν μπορούν να υπερβαίνουν τις εκατόν ογδόντα
(180) αντίστοιχα ανά υπάλληλο.
2. Όταν θα προκύπτει η έκτακτη, εποχιακή ή επείγουσα
ανάγκη σύμφωνα με τα αναφερόμενα στο σκεπτικό της
παρούσας, ο Δήμαρχος με απόφασή του θα ορίζει τα
άτομα που θα απασχοληθούν για την κάλυψη της σχετικής ανάγκης καθώς επίσης θα βεβαιώνει τον αριθμό
των ωρών απασχόλησης του κάθε ατόμου στα ημερήσια
δελτία υπερωριακής απασχόλησης.
3. Υπεύθυνοι για την παρακολούθηση και τον έλεγχο
της πραγματικής παροχής της υπερωριακής εργασίας,
ορίζονται οι αρμόδιοι Προϊστάμενοι Διευθύνσεων ή Τμημάτων του Δήμου.
Η απόφαση αυτή να δημοσιευθεί στην Εφημερίδα της
Κυβερνήσεως.
Ελεούσα, 12 Ιανουαρίου 2024
Ο Δήμαρχος
ΜΙΧΑΗΛ ΠΛΙΑΚΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 397/22.01.2024
Αριθμ. 688
(2)
Υπερωρίες τακτικού προσωπικού για το διάστημα από τη δημοσίευση στην Εφημερίδα της Κυ-
βερνήσεως έως 30-06-2024 .
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ «Ε.Κ. ΑΘΗΝΑ »
Έχοντας υπόψη:
1. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258), όπως τροποποιήθηκε με τον ν. 4386/2016 «Ρυθμίσεις για την έρευνα
και άλλες διατάξεις» (Α’ 83).
2. Τον ν. 4485/2017 «Οργάνωση και λειτουργία της
ανώτατης εκπαίδευσης, ρυθμίσεις για την έρευνα και
άλλες διατάξεις» (Α’ 114).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
4. Τον ν.  2919/2001 (Α’  128) σε συνδυασμό με το
π.δ. 145/2003 (Α’ 121) περί ίδρυσης του «Αθηνά»- Ερευνητικό Κέντρο Καινοτομίας στις Τεχνολογίες της Πληρο-
φορίας, των Επικοινωνιών και της Γνώσης.
5. Την υπ’ αρ. 49238/12-05-2022 απόφαση του Υφυπουργού Ανάπτυξης και Επενδύσεων «α) Ορισμός αιρε-
τών εκπροσώπων του ειδικού επιστημονικού - τεχνικού,
τεχνικού, διοικητικού και βοηθητικού προσωπικού στο
Διοικητικό Συμβούλιο του “ΑΘΗΝΑ” - Ερευνητικό Κέντρο
Καινοτομίας στις Τεχνολογίες της Πληροφορίας, των Επικοινωνιών και της Γνώσης (ΕΚ Αθηνά), β) τροποποίηση
της συγκρότησης του Διοικητικού Συμβουλίου του εν
λόγω φορέα» (Υ.Ο.Δ.Δ. 396).
6. Την από 12-09-2023 απόφαση της 369ης συνεδρίας
του Διοικητικού Συμβουλίου του ΕΚ Αθηνά, κατά την
οποία το Δ.Σ. συγκροτήθηκε σε Σώμα.
7. Τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α’ 176) και ιδίως το άρθρο 20 «Αποζημίωση για εργασία
καθ’ υπέρβαση του υποχρεωτικού ωραρίου - Αποζημίωση για εργασία προς συμπλήρωση του υποχρεωτικού
ωραρίου».
8. Την από 21-12-2023 απόφαση της 380ης συνεδρίας του Διοικητικού Συμβουλίου του ΕΚ Αθηνά, με θέμα
«Υπερωριακή απασχόληση διοικητικού προσωπικού»,
το οποίο ομόφωνα αποφάσισε και ενέκρινε την υπερωριακή εργασία προσωπικού Ιδιωτικού Δικαίου Αορίστου
Χρόνου του ΕΚ Αθηνά - Ερευνητικό Κέντρο Καινοτομίας
στις Τεχνολογίες της Πληροφορίας των Επικοινωνιών
και της Γνώσης, για το διάστημα από τη δημοσίευση
της παρούσας στην Εφημερίδα της Κυβερνήσεως έως
30-06-2024, ως εξής:
- Για δύο (2) υπαλλήλους Ιδιωτικού Δικαίου Αορίστου
Χρόνου 240 ώρες (σύνολο), εκτιμώμενης συνολικής
δαπάνης ύψους 1.376,80 ευρώ για το διάστημα από τη
δημοσίευση της παρούσας στην Εφημερίδα της Κυβερνήσεως έως 30-06-2024.
Συγκεκριμένα:
Από τη δημοσίευση της παρούσας στην Εφημερίδα
της Κυβερνήσεως έως 30-06-2024:
Περιγραφή
Σύνολο ωρών
Για έναν (1) υπάλληλο Ιδιωτικού
Δικαίου Αορίστου Χρόνου
κλάδου ΤΕ Λογιστικού
Για έναν (1) υπάλληλο Ιδιωτικού
Δικαίου Αορίστου Χρόνου
κλάδου ΔΕ Διοικητικού
Αιτιολόγηση
Συμμετοχή σε Πακέτα Εργασίας του ερευνητικού έργου «Sustainability of tourism by enhancing cooperation
and digital transformation (LIBECCIO)», του Ινστιτούτου
Βιομηχανικών Συστημάτων του ΕΚ Αθηνά έτους 2024.
Το κόστος των εν λόγω δαπανών θα καλυφθεί από το
ερευνητικό έργο «Sustainability of tourism by enhancing
cooperation and digital transformation (LIBECCIO)»
του Ινστιτούτου Βιομηχανικών Συστημάτων (ΙΝΒΙΣ) του
ΕΚ Αθηνά και για τις ανάγκες υλοποίησης αυτού, σύμφωνα με τα εγκεκριμένο συμβόλαιο και τεχνικό δελτίο.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 11 Ιανουαρίου 2024
Ο Πρόεδρος
ΙΩΑΝΝΗΣ ΕΜΙΡΗΣ

[Source: 20240200397.pdf | Tokens: 16516]